**Výzva SRIN č. 6/2021 na predkladanie žiadostí o poskytnutie dotácie na podporu inovatívnych projektov v Slovenskej republike**

**Ministerstvo investícií, regionálneho rozvoja a informatizácie Slovenskej republiky**

****podľa:****

* **Zákona č. 111/2018 Z. z. o poskytovaní dotácií v pôsobnosti Úradu podpredsedu vlády Slovenskej republiky pre investície a informatizáciu v znení neskorších predpisov (ďalej len „*zákon o poskytovaní dotácií*“);**
* **Uznesenia vlády Slovenskej republiky č. 528 z 28. novembra 2018 k Návrhu inštitucionálneho zabezpečenia slovenskej inovačnej diplomacie;**
* **Schémy podpory projektov experimentálneho vývoja a inovácií v Slovenskej republike (schéma pomoci *de* *minimis*)**[[1]](#footnote-1)**) DM – 19/2018 (ďalej len „*schéma*“);**

**vyhlasuje:**

 **„*výzvu na predkladanie žiadosti o poskytnutie*** *dotácie na podporu inovatívnych projektov v Slovenskej republike* ***v oblasti experimentálneho vývoja a inovácií uplatniteľných v praxi (ďalej len „výzva“)***

|  |  |
| --- | --- |
| **Označenie výzvy** | SRIN č. 6/2021 |
| **Dĺžka trvania výzvy** |
| **Dátum vyhlásenia výzvy** | 12.08.2021 |
| **Termín na podanie žiadostí** | 12.10.2021  |

1. Účel poskytnutia dotácie

Dotáciu možno poskytnúť v súlade s § 3 ods. 2 písm. a), b) a ods. 3 písm. a) zákona o poskytovaní dotácií[[2]](#footnote-2)) ako aj v súlade so schémou pomoci *de minimis*[[3]](#footnote-3)*)* na:

* 1. tvorbu investičných platforiem a podporu inovatívnych projektov realizovaných v rámci vytvorených investičných platforiem,
	2. podporu inovatívnych projektov využívajúcich hybridné modely financovania,
	3. mikrogranty na realizáciu lokálnych iniciatív a projektov zameraných na implementáciu Agendy 2030 pre udržateľný rozvoj.

Hlavným zámerom výzvy **je podporiť projekty pôsobiace predovšetkým v nasledovných oblastiach:**

* Experimentálny vývoj a inovácie,
* Priemysel pre 21. storočie,
* Inteligentné inovácie,
* Sociálne inovácie,
* Práca 4.0,
* Akceleračné a študijné programy [[4]](#footnote-4)) a
* projekty na tvorbu investičnej platformy v Slovenskej republike a ich prepojenie v podobe spolupráce oprávnených žiadateľov (kapitola 3 tejto výzvy) so zahraničnými subjektami alebo partnermi predovšetkým na aktivity:

*Aktivita 1: výber akcelerátorov v Slovenskej Republike, ktorí zabezpečia podporu inovatívnych riešení, úspešnú prípravu projektu vrátane odporúčaní pre úspešnú realizáciu projektu[[5]](#footnote-5)) (napr. potrebného transferu know-how, projektového plánu, tvorby biznis modelu, inovatívnych riešení vrátane vytvárania aktívnych partnerstiev a iných inovatívnych riešení) a prepojenie subjektov oprávnených v zmysle zákona o poskytovaní dotácii a schémy (prepojenie viacerých subjektov výroba, služby a priemysel) vrátene prepojenia so zahraničnými subjektami.[[6]](#footnote-6))*

*Aktivita 2: inovačné projekty , ktorých úroveň inovácie[[7]](#footnote-7)) dosahuje stupeň TRL 3- 6, a pri ktorých ide o  vzájomné prepojenie subjektov výskumného prostredia oprávnených v zmysle zákona o poskytovaní dotácií (resp. kapitola 3 tejto výzvy) formou znalostných a investičných platforiem[[8]](#footnote-8) alebo formou inovačných zoskupení[[9]](#footnote-9)) a ich následné prepojenie s partnerom z aplikačnej praxe (prepojenie výroby, služieb a priemyslu) ako aj so zahraničnými subjektami alebo partnermi.*

*Aktivita 3: projekty zamerané na realizáciu lokálnych iniciatív a projektov zameraných na implementáciu Agendy 2030 pre udržateľný rozvoj[[10]](#footnote-10)) a podporu technologických, digitálnych a sociálnych inovácií[[11]](#footnote-11)) napr. na podporu podnikavosti vo vzdelávaní v súlade s národnými prioritami implementácie Agendy 2030 vrátane rozvoja stupňa inovácie a ľudských zdrojov s osobitným zreteľom na riešenie podpory aj marginalizovaných rómskych komunít (ďalej len „MRK“).*

1. Vyhlasovateľ výzvy, gestorský útvar výzvy a poskytovateľ a vykonávateľ dotácie

Vyhlasovateľom výzvy je Ministerstvo investícií, regionálneho rozvoja a informatizácie Slovenskej republiky (ďalej len „ministerstvo“), so sídlom Štefánikova 15, 811 05 Bratislava. Gestorským útvarom je Sekcia riadenia investícií (ďalej len „SRIN“), odbor finančných nástrojov. Poskytovateľom a vykonávateľom dotácie a schémy je ministerstvo.

1. Oprávnení žiadatelia

 Pre účely dotácie sú oprávnení žiadatelia **mikro, malé a stredné podniky (ďalej len „MSP“)** na realizáciu oprávneného projektu. Pre účely výzvy sa výklad MSP riadi Prílohou I Nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy v platnom znení.[[12]](#footnote-12))

Oprávneným žiadateľom podľa § 4 zákona o poskytovaní dotácií (ďalej len „žiadateľ“) na účely tejto výzvy je:

* právnická osoba oprávnená na podnikanie so sídlom na území Slovenskej republiky;
* občianske združenie alebo nadácia so sídlom na území Slovenskej republiky;
* nezisková organizácia poskytujúca všeobecné prospešné služby so sídlom na území Slovenskej republiky;
* záujmové združenie právnických osôb, ktoré je právnickou osobou so sídlom na území Slovenskej republiky;
* fyzická osoba – podnikateľ s miestom podnikania na území Slovenskej republiky;
* základná škola alebo stredná škola so sídlom na území Slovenskej republiky;
* vysoká škola so sídlom na území Slovenskej republiky;
* rozpočtová organizácia alebo príspevková organizácia, ktorej zriaďovateľom je vyšší územný celok alebo obec; takejto organizácii bude dotácia poskytnutá prostredníctvom zriaďovateľa;
* právnická osoba zriadená osobitnými predpismi[[13]](#footnote-13)), pričom takejto právnickej osobe nemožno poskytnúť dotáciu na činnosť, na ktorú má podľa osobitného predpisu poskytnuté prostriedky z rozpočtu verejnej správy[[14]](#footnote-14).

Žiadateľ sa považuje za oprávneného príjemcu (ďalej len „*príjemca*“) odo dňa nadobudnutia účinnosti zmluvy o poskytnutí dotácie (ďalej len „*zmluva*“).

1. Podmienky poskytnutia dotácie
* dotáciu možno poskytnúť len oprávnenému žiadateľovi na základe žiadosti, ktorá bola podaná v súlade s podmienkami tejto výzvy;
* na poskytnutie dotácie nie je právny nárok;
* oprávnený žiadateľ môže na základe výzvy predložiť len jednu žiadosť a len na jednu oprávnenú aktivitu, v opačnom prípade budú vylúčené všetky jeho žiadosti;

Dotácia sa poskytne podľa zmluvy o poskytnutí dotácie uzatvorenej medzi ministerstvom a**oprávneným** subjektom, ktorej **vzor je uvedený v prílohe č. 7 tejto výzvy.**

* 1. Podmienky pre žiadateľa
* Základnou formálnou podmienkou poskytnutia dotácie je **registrácia žiadateľa cez link[[15]](#footnote-15)) na webe MIRRI SR** a následné vytlačenie a podpísanie registračného formulára, ktorého podpis a zaslanie plní úlohu **žiadosti o poskytnutie dotácie** (ďalej len „*žiadosť*“), bližšie inštrukcie v kapitole 8 tejto výzvy.
* Dotáciu[[16]](#footnote-16)) možno poskytnúť v súlade s podmienkami výzvy.
* Pomoc a dotáciu možno poskytnúť len po splnení podmienok oprávnenosti podľa §8a ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a podľa schémy.
* Takáto žiadosť musí byť podpísaná v zmysle § 13 ods. 1 Obchodného zákonníka oprávnenou osobou[[17]](#footnote-17)) (ak ide o podnikateľa fyzickú osobu, koná osobne alebo za neho koná zástupca, a ak ide o právnickú osobu koná štatutárnym orgánom alebo za ňu koná zástupca)
* Žiadateľ na základe výzvy môže predložiť len jednu žiadosť. [[18]](#footnote-18))
* Na poskytnutie pomoci a dotácie podľa výzvy nie je právny nárok.
* Žiadosť vrátane príloh je možné predložiť len v termíne určenom poskytovateľom.
* Pôsobenie žiadateľa na slovenskom trhu minimálne 1 rok.
* Preukázanie minimálne 2 projektov realizovaných v oblasti inovatívnych projektov zameraných na podporu a rozvoj spoločnosti alebo na podporu podnikateľského ako aj neziskového sektora a ich inovatívnych projektov alebo projektov obsahujúcich určité úrovne TRL pripravenosti technológie.
* **Odborné skúsenosti minimálne v jednej z nasledovných oblastí:**
	+ realizácia projektov experimentálneho vývoja a inovácií;
	+ aplikácia a testovanie výsledkov vo vývoji a inováciách uplatniteľných v praxi;
	+ príprava a realizácia akceleračných programov;
	+ zakladania investičných platforiem, inovačných zoskupení, transferu know-how v téme inovácií;
	+ vytváranie aktívnych partnerstiev k projektu v spolupráci s domácim alebo zahraničným prostredím s prioritnou orientáciou na spoločenský dopad, ktorého cieľom je kvalitatívna zmena spoločnosti na dosiahnutie dlhodobo udržateľného rozvoja spoločnosti;
	+ skúsenosti s prípravou projektov, ktorých cieľom je podpora inovačného zoskupenia a inovatívnych projektov v Slovenskej republike so zameraním na vytváranie aktívnych partnerstiev v spolupráci s domácim alebo zahraničným prostredím s prioritnou orientáciou na spoločenský dopad v súlade s národnými prioritami implementácie Agendy 2030 pre udržateľný rozvoj;
	+ schopnosť pripraviť a realizovať oprávnený projekt, ktorého obsahom budú tematické prednášky v oblasti výzvy, workshopy, stretnutia s úspešnými podnikateľmi, individuálne odborné poradenstvo a príprava projektov v prípade integrácie akcelerátorov pre spoluprácu so zahraničnými partnermi a pod.;
	+ skúsenosť s hodnotením a výberom inovatívnych projektov/spoločností. Schopnosť odprezentovať a obhájiť inovatívny projekt v slovenskom alebo anglickom jazyku.
1. Disponibilný objem finančných prostriedkov v rámci výzvy a celkový rozpočet oprávneného projektu
	1. Disponibilný objem finančných prostriedkov v rámci výzvy

Objem disponibilných finančných prostriedkov vyčlenených na túto výzvu je vo výške 1 100 000,- EUR.

* 1. Celkový rozpočet pre oprávnený projekt je
* minimálna výška dotácie na jeden projekt je 30 000 EUR
* maximálna výška dotácie na jeden projekt je 100 000 EUR

Maximálny podiel dotácie na oprávnených výdavkoch projektu je 95 %.

Celkový rozpočet pre oprávnený projekt pozostáva:

1. z dotácie od poskytovateľa na financovanie nákladov súvisiacich s oprávneným projektom;
2. z vlastných zdrojov žiadateľa alebo z iných zdrojov minimálne vo výške 5%[[19]](#footnote-19)) z celkového rozpočtu oprávneného projektu.
3. Oprávnené a neoprávnené výdavky projektu

Za **oprávnené výdavky** sa považujú výdavky schémy pomoci *de minimis* a v súlade so zmluvou.

Oprávnené výdavky musia:

* spĺňať podmienky hospodárnosti (t. j. minimalizácie výdavkov pri rešpektovaní cieľov projektu), efektívnosti (t. j. maximalizácie pomeru medzi vstupom a výstupom projektu) a účelnosti (t. j. nevyhnutnosti pre realizáciu aktivít projektu a priama väzba na ne).
* byť vzhľadom na všetky okolnosti správne, aktuálne a navzájom sa neprekrývajúce s iným oprávneným výdavkom, na ktorý sa poskytne iná pomoc, grant, či iná forma podpory od akéhokoľvek poskytujúceho orgánu.

Oprávnené výdavky môžu:

* byť preplatené len jedenkrát,
* predstavovať aj odmeny a honoráre za vykonanie práce, ktorá je predmetom ochrany autorského práva (školenia, tvorba videí, fotografií, web dizajn, mentoring, tvorba článkov alebo materiálov, licencia za používanie diela, atď.), ak sú obsiahnuté v pracovnej zmluve, ak nie sú, sú oprávneným výdavkom len ak boli uzatvorené na základe autorskej zmluvy v súlade s autorským zákonom v platnom znení,
* byť náklady na koordinátora projektu, t. j. osobu, ktorá riadi realizáciu projektu, v max. výške 1 000 EUR / mesiac, vrátane príslušných mzdových nákladov (na odvody a dane), a to výlučne na základe:
	1. pracovnej zmluvy (jej dodatku) alebo dohody uzatvorenej na základe zákona č. 311/2001 Z. z. Zákonník práce v znení neskorších predpisov alebo iných všeobecne záväzných právnych predpisov upravujúcich obdobné pracovné vzťahy alebo
	2. oprávnenia podnikať.
* byť na nákup hardvéru, pričom celková suma nesmie presiahnuť 50% z celkovej sumy rozpočtu oprávneného projektu ,
* kapitálové výdavky.[[20]](#footnote-20))

Z hľadiska času (v zmysle kapitoly 7 tejto výzvy - Časový rámec projektu) sú oprávnené výdavky, ktoré budú vynaložené od začiatku projektu, a teda odo dňa účinnosti zmluvy po ukončenie projektu a sú preukázateľné originálmi účtovných dokladov (napr. faktúra, výpisy z účtov a pod.) a prípadnou sprievodnou dokumentáciou, pričom tieto doklady sú riadne evidované v účtovníctve alebo daňovej evidencii príjemcu a sú v súlade s platnými všeobecne záväznými predpismi, pričom jednoznačne preukazujú účel použitia.

**Neoprávnené výdavky:**

V zmysle podmienok poskytovania dotácie podľa § 4 zákona o poskytovaní dotácií dotáciu nemožno poskytnúť ani použiť okrem účelu podľa osobitného predpisu ani na

a) úhradu záväzkov z predchádzajúcich rozpočtových rokov,

b) refundáciu výdavkov uhradených v predchádzajúcich rozpočtových rokoch,

c) úhradu výdavkov na správu žiadateľa,

d) výdavky nezahrnuté do rozpočtu projektu.

Ďalej sú za neoprávnené výdavky v zmysle schémy považované:

* 1. úroky z úverov a pôžičiek;
	2. leasing; [[21]](#footnote-21))
	3. komerčné poistné platené doma i v zahraničí, platené úroky, pokuty a penále;
	4. poplatky za bankové služby, colné poplatky a dane;
	5. výdavky na nákup pozemkov, nehnuteľností a na ich rekonštrukciu;
	6. výdavky na obstaranie, opravu a údržbu dopravných prostriedkov a dopravných zariadení;
	7. výdavky vynaložené na obstaranie použitého hmotného majetku netýkajúce sa výlučne projektu;
	8. prevádzkové výdavky netýkajúce sa výlučne projektu;
	9. daň z pridanej hodnoty v prípade, ak je príjemca platiteľom DPH;[[22]](#footnote-22))
	10. iné výdavky netýkajúce sa výlučne projektu.

6.1. Forma a spôsob poskytnutia

Dotácia sa poskytuje z rozpočtu poskytovateľa. Dotácia bude poskytovaná na úhradu oprávnených bežných a kapitálových výdavkov, ktoré vzniknú odo dňa účinnosti zmluvy.

1. Časový rámec projektu

Časový rámec na čerpanie prostriedkov pre oprávnený projekt je maximálne tri mesiace odo dňa nadobudnutia účinnosti zmluvy, realizácia projektu môže prebiehať do 31.3.2022 a kapitálové výdavky je možné financovať do konca roka 2022.

1. Forma a spôsob podanie žiadosti o poskytnutie dotácie

8. 1. Registračný formulár

Základnou formálnou podmienkou poskytnutia dotácie je **registrácia žiadateľa na webe**[[23]](#footnote-23)) **ministerstva.** Žiadateľ pri vypĺňaní registračného formulára postupuje v zmysle prílohy č. 6 Príručka pre žiadateľa. V prípade podania žiadosti v elektronickej podobe žiadateľ vygenerovaný formulár registrácie[[24]](#footnote-24)) v pdf. formáte uloží pre ďalšie spracovanie a vloží cez elektronickú schránku slovensko.sk. V prípade, ak žiadateľ bude podávať žiadosť v listinnej podobe, vygenerovaný formulár registrácie vytlačí a podpíše (modrým perom).

8. 2. Žiadosť

Žiadateľ môže predložiť žiadosť spolu s prílohami **v listinnej podobe** do podateľne poskytovateľa alebo **v elektronickej podobe** prostredníctvom ústredného portálu verejnej správy (www.slovensko.sk).[[25]](#footnote-25))

8. 3. Postup predkladania žiadosti

Termín podania úplnej elektronickej žiadosti cez [www.slovensko.sk](http://www.slovensko.sk), ako aj v listinnej podobe je **najneskôr do 12. 10. 2021, do 23:59 hod**.. V prípade podania v listovej podobe je rozhodujúci dátum podania listovej zásielky**.**

**Postup predkladania žiadosti v elektronickej podobe po vygenerovaní registračného formulára:**

1. Žiadateľ sa prihlási cez [www.slovensko.sk](http://www.slovensko.sk) do svojej elektronickej schránky.
2. Po prihlásení si vyberie službu Všeobecná agenda, zvolí adresáta (poskytovateľa služby) ministerstvo,[[26]](#footnote-26)) do predmetu uvedie „Výzva SRIN č. 06/2021\_Obchodné meno/Názov\_IČO.
3. Do príloh vloží v pdf. formáte vygenerovaný registračný formulár (vygenerovaný z linku na webe[[27]](#footnote-27)) ministerstva). Taktiež vkladá ďalšie požadované prílohy v zmysle výzvy (a to vo formáte pdf. ako aj v pôvodnom formáte prílohy napr. v prípadne xls. súboru aj v pôvodnom xls. formáte, to platí aj pre doc. a iné).
4. Do textu uvedie názov Projektu.
5. Žiadateľ uzavrie elektronický dokument potvrdením tlačidla „Podpísať“.

**Postup predkladania žiadosti v listinnej podobe po vygenerovaní a vytlačení registračného formulára:**

1. Žiadateľ zosumarizuje požadované podklady k žiadosti na kontrolnom zozname (ďalej len „checklist“) pre žiadateľa – príloha č. 10 výzvy, samotnú žiadosť – t. j. podpísaný registračný formulár sa po podpise[[28]](#footnote-28)) stáva žiadosťou; ďalej prílohy a iné požadované podklady resp. sprievodnú dokumentáciu vloží do obálky a zasiela na adresu poskytovateľa uvedenú nižšie.
2. V prípade, že žiadateľ odosiela podklad len v listinnej podobe, je nevyhnutné okrem vyplnenia registračného formulára odoslať všetky podklady vo formáte pdf. resp. napr. v prípade xls. súboru aj v pôvodnom xls. formáte, a to na adresu financujprojekt@mirri.gov.sk, a to najneskôr do termínu podania žiadosti, ktorý je uvedený vyššie (8.3. Postup predkladania žiadosti).
3. Žiadosť, prílohy a sprievodná dokumentácia sa **predkladá v slovenskom jazyku**.
4. **Žiadosť ako aj povinné prílohy žiadosti** musia byť vyplnené vo všetkých častiach presne, jednoznačne, zrozumiteľne a podpísané[[29]](#footnote-29)) štatutárnym orgánom alebo oprávnenou osobou žiadateľa a doručené poskytovateľovi do termínu uvedeného vo  výzve.

**Adresa doručenia:**

1. Žiadateľ predkladá žiadosť spolu s prílohami v **listinnej podobe na adresu poskytovateľa**:

***Ministerstvo investícií, regionálneho rozvoja a informatizácie SR***

***sekcia riadenia investícií***

***odbor finančných nástrojov***

***Štefánikova 15, 811 05 Bratislava***

1. Žiadosť v listinnej podobe je možné doručiť na vyššie uvedenú adresu jedným z nasledovných spôsobov:

- osobne v pracovné dni do podateľne poskytovateľa v čase úradných hodín:

*pondelok - štvrtok: 9:00 - 11:30 hod. a 12:30 - 14:30 hod.,*

*piatok: 9:00 - 11:30 hod. a 12:30 - 14:00 hod.*

 *-* doporučenou poštou,

- kuriérskou službou.

Uzavretú obálku so žiadosťou a požadovanými prílohami je potrebné označiť názvom
***„Výzva SRIN č.6/2021 - neotvárať“***.

Za včas doručenú žiadosť sa bude považovať žiadosť, ktorá bude doručená do podateľne poskytovateľa do termínu určenom na predkladanie žiadostí.

1. Prílohy k výzve sú zverejnené na webovom sídle vyhlasovateľa

Prílohy pre žiadateľa týkajúce sa podania žiadosti o poskytnutie dotácie:

1. Registračný formulár, ktorý je zároveň žiadosťou (vzor sa nachádza v prílohe č. 1 tejto výzvy, označenie P1 a postup podania žiadosti sa nachádza v prílohe č. 6 tejto výzvy, označenie P6);
2. Popis projektu, resp. projektový zámer, podľa vzoru projektového zámeru pre výzvy v prílohe č. 2 žiadosti (označenie prílohy P2);
3. Štruktúrovaný rozpočet projektu podľa vzoru uvedeného v prílohe č. 3 žiadosti (označenie prílohy P3);
4. Čestné vyhlásenia žiadateľa
	* 4.1. Čestné vyhlásenie žiadateľa (označenie prílohy P4.1.)
	* 4.2. Čestné vyhlásenie o minimálnu pomoc v prílohe č. 4 žiadosti (označenie prílohy P4.2.);
5. Čestné vyhlásenie k preukázaniu finančných vzťahov (označenie prílohy P5);

Originály potvrdení, resp. overené kópie potvrdení potvrdzujúcich splnenie podmienok podľa § 8a ods. 4 osobitného predpisu[[30]](#footnote-30)) sú v čase predloženia žiadosti nahradené čestnými vyhláseniami. Originály potvrdení resp. overené kópie potvrdení je žiadateľ povinný predložiť najneskôr do dňa schválenia pomoci poskytovateľom.

Ďalšie prílohy:

1. Príručka pre žiadateľa[[31]](#footnote-31)) (označenie prílohy P6);
2. Vzor zmluvy o poskytnutí dotácie (označenie prílohy P7);
3. Štatút hodnotiacej komisie (označenie prílohy P8);
4. Hodnotiaci formulár člena hodnotiacej komisie (označenie prílohy P9);
5. Kontrolný zoznam, tzv. „checklist“, k podaniu úplnej žiadosti a jej príloh (označenie prílohy P10);
6. Často kladené otázky (označenia prílohy P11).
7. Kontaktné údaje poskytovateľa

Webové sídlo: https://www.mirri.gov.sk/

**Otázky súvisiace s predmetom výzvy je možné konzultovať** elektronickou formou na e-mailovej adrese: financujprojekt@mirri.gov.sk.

1. Spôsob odstraňovania formálnych nedostatkov žiadosti

Ak predložená žiadosť neobsahuje predpísané náležitosti alebo prílohy, poskytovateľ v súlade s § 5 ods. 5 zákona o poskytovaní dotácií **do desiatich kalendárnych dní odo dňa doručenia žiadosti vyzve žiadateľa prostredníctvom elektronickej schránky alebo emailom, aby ju doplnil**. Ak žiadateľ výzve na doplnenie žiadosti v lehote 3 pracovných dní prostredníctvom elektronickej schránky alebo emailom nevyhovie, poskytovateľ žiadosť zamietne.

Poskytovateľ je oprávnený v čase posudzovania žiadosti požadovať od žiadateľa dodatočné informácie súvisiace s oprávneným projektom.

1. Kritériá a spôsob vyhodnocovania žiadosti

Lehota vyhodnocovania žiadosti v zmysle § 7 ods. 1 písm. c) ôsmeho bodu zákona o poskytovaní dotácií je stanovaná na 12.12.2021.

Odborná hodnotiaca komisia posudzuje predložené žiadosti podľa nasledujúcich kritérií:

**Vplyv na Experimentálny vývoj a inovácie**, **Priemysel pre 21. storočie, Inteligentné inovácie, Sociálne inovácie, Práca 4.0, akceleračné a študijné programy a projekty na tvorbu investičnej platformy v Slovenskej republike a ich prepojenie v podobe spolupráce oprávnených žiadateľov so zahraničnými subjektami** *(max. hodnota 50 bodov za kategóriu)*

Komplexné využívanie rozvojového potenciálu inovácie *(hodnota v intervale 0-10 bodov);*

Rozvoj hospodárstva v regióne týkajúci sa inovácií s cieľom prepájať subjekty venujúce sa inováciám vrátane podpory vzájomnej spolupráce a prepájanie verejného sektora, akademickej obce a podnikateľského prostredia v priemysle *(hodnota v intervale 0-10 bodov)*;

Rozvoj stupňa inovácie a ľudských zdrojov s osobitným zreteľom na riešenie podpory MRK[[32]](#footnote-32)) *(hodnota v intervale 0-10 bodov)*;

Prínos pre lokálnu ekonomiku, vytváranie alebo udržanie pracovných miest a zaangažovanosť miestnych komunít *(hodnota v intervale 0-10 bodov)*;

Súlad s regionálnymi a miestnymi stratégiami (PHRSR, integrované územné stratégie a pod.) *(hodnota v intervale 0-10 bodov)*.

**Uskutočniteľnosť: adekvátnosť zvolených postupov, metód a činností na uskutočnenie projektu; dostatočné kapacity žiadateľa na realizáciu projektu; primeranosť, oprávnenosť, reálnosť a hospodárnosť výdavkov na realizáciu projektu vrátane odôvodnenia jednotlivých položiek rozpočtu projektu;** *(max. hodnota 30 bodov za kategóriu)*

Využívanie, zachovávanie a rozvoj miestnych zdrojov *(hodnota v intervale 0-10 bodov)*;

Využitie inovatívnych postupov a riešení *(hodnota v intervale 0-10 bodov)*;

Hospodárnosť a efektívnosť plánovaných výdavkov *(hodnota v intervale 0-10 bodov)*.

**Udržateľnosť: využiteľnosť výsledkov po skončení projektu a dlhodobá udržateľnosť projektu;** *(max. hodnota 10 bodov za kategóriu)*

Realizované výsledky sú udržateľné aj po skončení financovania projektu z dotácie *(hodnota v intervale 0-10 bodov)*.

**Príprava projektu na previazanosť so zahraničnými subjektami: využiteľnosť projektu a príprava projektu na zahraničné aktivity po skončení projektu;** *(max. hodnota 10 bodov za kategóriu)*

Pripravenosť a schopnosť realizovať projekt v spolupráci so zahraničnými partnermi v anglickom jazyku a nadviazať kontakty so zahraničnými firmami vrátane účasti na medzinárodných súťažiach, stážach a prepojenia so zahraničným prostredím *(hodnota v intervale 0-10 bodov)*.

**Počet dodatočných bodov** je možné udeliť *v hodnote* 0 až 10 *bodov[[33]](#footnote-33))* za realizáciu projektu v rámci NRO alebo s dosahom v NRO.[[34]](#footnote-34))

Bodové hodnotenie jednotlivých kritérií je uvedené v hodnotiacom formulári (pozri prílohu č. 9 výzvy).

Hodnotenie žiadostí prijatých je vykonávané v súlade s platným štatútom hodnotiacej komisie (v prílohe č. 8 výzvy), ktorý je uverejnený na webovom sídle poskytovateľa.[[35]](#footnote-35)) Žiadosti sú posudzované podľa kritérií uvedených v prílohe č. 9 výzvy.

1. Povinnosti príjemcu

Povinnosti príjemcu sú uvedené v zmluve. Vzor zmluvy je prílohou č. 7 výzvy.

1. ) Registrovaná rozhodnutím PMÚ SR pod č. DM - 19/2018 v znení jej dodatkov, zverejnená v Obchodnom vestníku č. 246/2018 dňa 21.12.2018

https://www.justice.gov.sk/PortalApp/ObchodnyVestnik/Web/Stiahnut.aspx?IdOvSubor=82107%20

alebo  na webovom sídle [www.statnapomoc.sk](http://www.statnapomoc.sk). [↑](#footnote-ref-1)
2. ) § 3 ods. 2 a 3 zákona o poskytovaní dotácií znejú:

*„(2) Dotáciu podľa § 2 písm. b) možno poskytnúť na:*

 *a) tvorbu investičných platforiem a podporu inovatívnych projektov realizovaných v rámci vytvorených investičných platforiem,*

*b) podporu inovatívnych projektov využívajúcich hybridné modely financovania.*

 *(3) Dotáciu podľa § 2 písm. c) možno poskytnúť na*

*a) mikrogranty na realizáciu lokálnych iniciatív a projektov zameraných na implementáciu Agendy 2030 pre udržateľný rozvoj,*

*b) tvorbu riešení v oblasti informačných technológií na podporu sociálnej inovácie, ktorá implementáciou výrazne prispeje k naplneniu vymedzených cieľov Agendy 2030 pre udržateľný rozvoj,*

*c) prípravu analytických kapacít, vzdelávacích a odborných aktivít zapojených do výskumu, vrátane podpory študentov, ktorí reprezentujú Slovenskú republiku na medzinárodnej úrovni.“.* [↑](#footnote-ref-2)
3. ) Taktiež ako 1). [↑](#footnote-ref-3)
4. ) Z oblasti akceleračné a študijné programy bude financované najúspešnejšie projekty podľa kapitola 16 Kritériá a spôsob hodnotenia žiadosti v zmysle výsledkov hodnotenia. [↑](#footnote-ref-4)
5. ) Cieľom úspešnej realizácie projektu je organizácia a riadenie prác v projekte tak, aby boli dodržané plány projektu a tým sa dosiahol výsledok projektu. [↑](#footnote-ref-5)
6. ) Príprava prepojenia so zahraničnými subjektami alebo partnermi znamená prípravu projektu v anglickom jazyku a nadviazanie kontaktov so zahraničnými firmami vrátane účasti na medzinárodných súťažiach a stážach. [↑](#footnote-ref-6)
7. ) Úrovne inovácie TRL– je úroveň pripravenosti technológie (anglicky Technology readiness level, TRL) je metodika pre hodnotenie zrelosti technológie resp. stanovenie technickej vyspelosti rôznych typov technológií. –link na stupne TRL: <https://innonews.blog/2017/09/22/trl-urovne-pripravenosti-technologie-ako-sa-definuju/> [↑](#footnote-ref-7)
8. ) Pod pojmom platforma sa rozumie súbor zásad určitej spoločenskej skupiny, organizácie a pod., názorová základňa. Znalostná platforma zoskupuje spoločenské skupiny, informácie a pôsobí v oblasti znalostnej, investičná v oblasti investícii a povedomia o investovaní. [↑](#footnote-ref-8)
9. ) Pod inovačným zoskupením sa rozumie subjekt, ktorého cieľom je podporovať inovačné činnosti slovenských startupov/začínajúcich spoločnosti prostredníctvom realizácie intenzívneho vzdelávacieho cyklu, ktorého obsahom sú tematické prednášky, workshopy, stretnutia s úspešnými podnikateľmi, individuálne odborné poradenstvo a pod. Inovačné zoskupenie môže byť napr. akcelerátor, inkubátor a pod. [↑](#footnote-ref-9)
10. ) Národné priority implementácie Agendy 2030: Smerovanie k znalostnej a environmentálne udržateľnej ekonomike pri demografických zmenách a meniacom sa globálnom prostredí, vzdelanie pre dôstojný život, dobré zdravie, udržateľné sídla, regióny a krajina v kontexte zmeny klímy, znižovanie chudoby a sociálna inklúzia, právny štát, demokracia a bezpečnosť. [↑](#footnote-ref-10)
11. ) Sociálne inovácie sú inovácie spoločenské a predstavujú nové, v porovnaní s dostupnými alternatívami účinnejšie, efektívnejšie, udržateľnejšie a spravodlivejšie riešenia spoločenských problémov a napĺňanie spoločenských potrieb napr. môžu zahŕňať vytváranie nových produktov, služieb, zavádzanie technológií, ale i vytváranie nových spoločenských procesov, organizačných štruktúr, zmenu nastavených pravidiel či vytvorenie nových rolí v spoločenskom systéme. Technické a digitálne inovácie zahŕňa definícia obsiahnutá v hlavných oblastiach schémy pomoci *de minimis*. [↑](#footnote-ref-11)
12. ) V rámci kategórie MSP sa malý podnik definuje ako podnik, ktorý zamestnáva menej ako 50 osôb a ktorého ročný obrat a/alebo celková ročná súvaha nepresahuje 10 mil. EUR. Mikropodnik definuje ako podnik, ktorý zamestnáva menej ako 10 osôb a ktorého ročný obrat a/alebo celková ročná súvaha nepresahuje 2 mil. EUR. Bližšia špecifikácia je súčasťou schémy v prílohe č.1. [↑](#footnote-ref-12)
13. ) Napríklad zákon č. 68/1997 Z. z. o Matici slovenskej v znení neskorších predpisov, § 5 až 41 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. [↑](#footnote-ref-13)
14. ) Napr. Zákon č.133/2002 Z. z. o Slovenskej akadémii vied [↑](#footnote-ref-14)
15. ) Link na registračný formulár je okrem webu MIRRI SR uvedený aj v Prílohe č. 6 tejto výzvy (t. j. P6\_Príručka pre žiadateľa). [↑](#footnote-ref-15)
16. ) Resp. pomoci a podpory (v zmysle prílohy č. 8 Štatút hodnotiacej komisie). [↑](#footnote-ref-16)
17. ) Oprávnená osoba žiadateľa je osoba, ktorá je splnomocnená štatutárnym zástupcom žiadateľa na základe úradne overeného plnomocenstva iba na účely podania žiadosti. [↑](#footnote-ref-17)
18. ) Žiadateľ môže podať len jednu žiadosť v súvislosti s danou výzvou, t. j. môže na základe výzvy predložiť len jednu žiadosť a len na jednu oprávnenú aktivitu, v opačnom prípade budú vylúčené všetky jeho žiadosti. [↑](#footnote-ref-18)
19. ) Dotáciu na účely podľa [§ 3](https://www.slov-lex.sk/pravne-predpisy/SK/ZZ/2018/111/20200701.html#paragraf-3) zákona o poskytovaní dotácií možno poskytnúť žiadateľovi, ak preukáže, že má na financovanie účelu, na ktorý sa dotácia požaduje, zabezpečené spolufinancovanie z vlastných zdrojov alebo iných zdrojov najmenej vo výške 5 % z celkového rozpočtu projektu, to neplatí pre dotáciu podľa § 3 ods. 1 písm. j) zákona o poskytovaní dotácií. Spolufinancovanie z vlastných zdrojov žiadateľ preukazuje čestným vyhlásením. [↑](#footnote-ref-19)
20. ) Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Klasifikácia výdavkov v zmysle (4) Ekonomická klasifikácia v súlade s § 8 ods. 4 zákona vymedzuje

a) bežné výdavky, ktorými sú najmä rozpočtové výdavky na mzdy a platy, služby, materiál určený na spotrebu, ako aj platby za trvanlivé tovary a vybavenie na vojenské účely, na výstavbu vojenského charakteru a vojenských budov,

b) kapitálové výdavky, ktorými sú najmä rozpočtové výdavky na obstaranie a zhodnotenie hmotného majetku a nehmotného majetku, 1 ) výdavky na tvorbu hmotných rezerv a mobilizačných rezerv. Link: https://www.mfsr.sk/sk/financie/verejne-financie/regulacny-komplex-pravnych-noriem-metodickych-postupov-z-oblasti-rozpoctoveho-procesu/rozpoctova-klasifikacia/opatrenie-mf-sr-ktorym-ustanovuje-druhova-klasifikacia-organizacna-klasifikacia-ekonomicka-klasifikacia-rozpoctov/ [↑](#footnote-ref-20)
21. ) Dotáciu nemožno poskytnúť ani použiť na splácanie úverov, pôžičiek a úrokov z prijatých úverov a pôžičiek [↑](#footnote-ref-21)
22. ) Príjemcovi, ktorý je platiteľ dane z pridanej hodnoty, ak si môže uplatniť odpočítanie dane z pridanej hodnoty, nemôže byť pri zúčtovaní pomoci poskytnutej zo štátneho rozpočtu uznaný výdavok na úhradu dane z pridanej hodnoty. [↑](#footnote-ref-22)
23. ) Taktiež ako 15. [↑](#footnote-ref-23)
24. ) Taktiež ako 15. [↑](#footnote-ref-24)
25. ) Zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. [↑](#footnote-ref-25)
26. ) **Ministerstvo investícií, regionálneho rozvoja a informatizácie Slovenskej republiky.** [↑](#footnote-ref-26)
27. ) **Taktiež ako 15.** [↑](#footnote-ref-27)
28. ) Po podpise žiadosti osobou, ktorá koná v mene žiadateľa a to **v zmysle § 13 ods. 1 Obchodného zákonníka „Ak je podnikateľ fyzická osoba, koná osobne alebo za neho koná zástupca resp. Právnická osoba koná štatutárnym orgánom alebo za ňu koná zástupca“.** [↑](#footnote-ref-28)
29. ) Takisto ako 28. [↑](#footnote-ref-29)
30. ) Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. [↑](#footnote-ref-30)
31. ) V nevyhnutných prípadoch, kedy je potrebná zmena príručky za účelom optimalizácie resp. vhodnejšieho nastavenia, je gestor výzvy oprávnený príručku aktualizovať s označením verzie príručky. [↑](#footnote-ref-31)
32. ) Marginalizované rómske komunity. [↑](#footnote-ref-32)
33. ) Udelenie hodnoty bodov je v závislosti od kvality realizácie projektu v rámci NRO v intervale 1 až 10 bodov podľa kvality vypracovaných podkladov k projektu a potrebných dožiadaní k projektu. [↑](#footnote-ref-33)
34. ) Najmenej rozvinuté regióny - v rámci podpory sú definované podmienky pre okresy, na ktoré sa vzťahuje špeciálny, zvýhodnený režim a nástroje na ich podporu. [↑](#footnote-ref-34)
35. ) https://www.mirri.gov.sk/ [↑](#footnote-ref-35)